קיינוגנתוס

קיינוגנתוס (שם מדעי: Cynognathus; מיוונית: "לסתות כלב") הוא סוג תראפסיד מתור הטריאס אשר חי באזור דרום אפריקה, נמיביה וארגנטינה של ימינו ואף באנטארקטיקה (בהרים הטראנס-אנטארקטיים). הוא השתייך לקיינודונטיים שהיו מאבותיהם הקרובים ביותר ליונקים המודרניים. בסוג זה היה מין אחד - Cynognathus crateronotus.

מאפיינים 
לקיינוגנתוס הייתה גולגולת גדולה באורך 30 ס"מ עם לסתות חזקות וניבים בולטים וחדים. הוא הגיע לאורך 1.2 מטר וככל הנראה היה טורף. בדומה ליונקים היה הקיינוגנתוס בעל צורות שיניים מותאמות כאשר הקדמיות מביניהם הותאמו לחתיכת בשר. יצור היה יכול לנוע ולנשום בעת ובעונה אחת אך הוא היה בעל גפיים הנוטות לצדדים, צורה נדירה אצל היונקים המפותחים. ממבנה תעלות לאורך העצמות, ייתכן שגופו כוסה בפרווה או שיער והוא היה בעל דם-חם.

הוא נכחד לאורך אמצע הטריאס והוחלף בידי קיינודונטים קטנים יותר ודומים יותר ליונקים.

בתרבות 
יצור זה הופיע בסדרה פלאווורלד.

קישורים חיצוניים

קיינודונטיים
בעלי חיים שחיו בטריאס תיכון באפריקה
בעלי חיים שחיו בטריאס תיכון באמריקה הדרומית
זוחלים פרהיסטוריים שחיו באנטארקטיקה
אנטארקטיקה: מאובנים
סינאפסידים שחיו במזוזואיקון
טקסונים שתוארו בידי הארי סיילי
מאובני טקסונים שתוארו ב-1895